paragraph_text: Nakon izbijanja sukoba s pro-ruskim separatistima 2014. godine, Savčenko se kao dobrovoljka priključila bataljonu Ajdar te jesudjelovala u borbama u Luganskoj oblasti. Dana, 18. lipnja 2014. kraj mjesta Metalist u Slovjanoserbskom rajonu zarobili su je pripadnici pro-ruske Narodne policije Donbasa; snimke njenog ispitivanja od strane pro-ruskih militanata sljedeći su dan objavljene na internetu. Dana, 8. srpnja objavljeno je kako se Savčenko nalazi u Voronježu u susjednoj Rusiji, a sljedeći dan kako se protiv nje vodi postupak zbog sumnje da je 17. lipnja sudjelovala u ubojstvu Igora Korneljuka, reportera ruske državne televizije i Antona Voronjina, njegovog tehničara.